Diari Oficial de la Generalitat Valenciana


Sumari del DOGV 6357, del 17-09-2010 (2010/9912)

RESOLUCIÓ de 8 de setembre de 2010, del president de l'Agència Valenciana de Mobilitat Metropolitana, per la qual es prorroguen les ajudes a transportistes autònoms, de vehicles d'autotaxi, a l'Àrea de Prestació Conjunta de València, per a l'adquisició de vehicles adaptats a persones de mobilitat reduïda i vehicles ecològics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6357

Data del DOGV
:   17-09-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9912


Data del document
:   08-09-2010

Organisme emissor
:   Agència Valenciana de Mobilitat Metropolitana

Tipus de document
:   Resolució

Anàlisi jurídica

 Descriptors 

:   * Agència Valenciana de Mobilitat Metropolitana
    * ajuda pública

RESOLUCIÓ de 8 de setembre de 2010, del president de l'Agència Valenciana de Mobilitat Metropolitana, per la qual es prorroguen les ajudes a transportistes autònoms, de vehicles d'autotaxi, a l'Àrea de Prestació Conjunta de València, per a l'adquisició de vehicles adaptats a persones de mobilitat reduïda i vehicles ecològics. [2010/9912]  
La consecució i manteniment d'un major grau de qualitat en la prestació del servici de transport públic de vehicles d'autotaxi s'integra en les línies d'actuació que l'Agència Valenciana de Mobilitat Metropolitana desenvolupa des de la seua creació, per a la millora del transport públic a l'Àrea de València i això des d'una doble perspectiva.  
Des de la perspectiva del transport públic, com a eina bàsica per a la integració social, és necessari assegurar l'accés a este sistema de transport públic a tota la població, incloses les persones amb mobilitat reduïda, de manera que es garantisca la igualtat en les condicions d'ús d'este mitjà de transport.  
D'altra banda, des de la perspectiva mediambiental, en la línia de les polítiques posades en marxa en un altre tipus de transports (com és el cas, per exemple, del transport urbà per autobús a la ciutat de València), és convenient potenciar i afavorir l'ocupació de vehicles automòbils destinats a la prestació del servici del taxi que circulen amb fonts d'energia menys agressives per al medi ambient.  
En concret, per a l'any 2009 i en l'exercici de les competències estatutàriament atribuïdes, el director va informar la Comissió Executiva de la conveniència d'establir, des d'este organisme, sistemes de finançament a través d'un procediment d'ajudes. En l'informe va adjuntar una proposta de les bases que haurien de regir-hi. Després de la discussió i deliberació prèvies, la Comissió Executiva, i de conformitat amb el que disposa l'article 13.4 dels Estatuts de l'Entitat Pública de Transport Metropolità de València aprovats per l'Acord del Consell de la Generalitat Valenciana, de 5 d'octubre de 2001, en relació amb l'article 6 de la Llei 1/1991, de 14 de febrer, d'Ordenació del Transport Metropolità de l'Àrea de València, va aprovar, en la sessió de 15 d'abril de 2009, la convocatòria esmentada, en la qual per esgotament del crèdit pressupostari no va ser possible atendre determinades sol·licituds que tenien els requisits establits en les bases.  
Per mitjà de la present resolució es prorroga, també amb la limitació pressupostària per a este exercici, aquella convocatòria d'ajudes, que serà gestionada amb els mateixos criteris i prioritats.  
Les ajudes complixen els requisits de la política europea de la competència, ja que s'acullen al règim d'exempció de minimis de les empreses que operen en el sector del transport per carretera, previst en el Reglament (CE) número 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat CE a les ajudes de minimis (DOCE L 379/5, de 28 de desembre de 2006).  
Per tot això, fent ús de les atribucions conferides per l'article 40.2 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, resolc:  
Primer  
Autoritzar una despesa per un import de 20.000 euros a càrrec de la línia pressupostària SE000103 del vigent pressupost de l'Agència Valenciana de Mobilitat Metropolitana per a 2010. L'import d'esta autorització quedarà automàticament ampliat en el cas d'haver-hi majors fonts de finançament per a la mateixa finalitat en el pressupost de l'Agència Valenciana de Mobilitat Metropolitana.  
Segon  
Prorrogar les bases de la convocatòria d'ajudes aprovada per la Resolució de 16 d'abril de 2009 i publicada en el Diari Oficial de la Comunitat Valenciana número 6028, de 4 de juny de 2009. No obstant això, el termini de presentació de noves sol·licituds, en el cas que n'hi haguera, serà de 10 dies naturals, comptadors a partir de l'endemà de la publicació de la present resolució en el Diari Oficial de la Comunitat Valenciana.  
Tercer  
L'Agència Valenciana de Mobilitat Metropolitana comprovarà que els sol·licitants de l'ajuda en la convocatòria de 2009 continuen complint els requisits exigits i atorgarà l'ajuda si els complixen i el mateix orde de prioritat que hagueren aconseguit en aquella convocatòria i, en qualsevol cas, gaudiran de prioritat sobre totes les sol·licituds les dirigides a l'adquisició de vehicles adaptats a persones amb mobilitat reduïda.  
València, 8 de setembre de 2010.- El president del Consell d'Administració: Mario Flores Lanuza.